# name
Els notaris dels braços i les seves activitats durant les Corts de mitjan segle XVI (1542-1564)

# metadata.dc.description.abstract[].value
La celebració de les Corts a Catalunya era una de les manifestacions
més importants de la relació contractual i pactada entre el monarca i els
seus vassalls. El fil argumental que tradicionalment ha utilitzat la historiografia
catalana en els estudis de Corts ha estat el deteriorament gradual de
les relacions entre el sobirà i els braços. Aquest antagonisme va créixer
progressivament i finalitzà amb un trencament de relacions d'ambdues
parts, ja que durant un segle no s'aprovà cap constitució ni capítol de cort.
Així, doncs, la majoria dels esforços d'investigació han estat encaminats
en aquesta direcció i això ha comportat que altres aspectes directament
relacionats amb la celebració de Corts quedessin totalment oblidats.
Aquest article s'inicia amb la intenció de realitzar una aportació a l'estudi
d'aquests temes poc estudiats, essent conscient, però, que probablement
només es podrà plantejar l'estat de la qüestió d'alguns d'ells, ja que no és
la intenció d'aquest treball-si més no de moment- d'aprofundir en totes
aquestes qüestions. De fet, s'ha de pensar que la celebració de Corts suposava la compareixença
d'un gran nombre de gent, que a part d'assistir a les sessions parlamentàries
podia convertir-se en escenari de profitoses reunions per tancar
pactes o acords. En definitiva, era la manera més econòmica i còmoda de
poder estar en contacte amb el major nombre possible de personalitats
influents de l'època, ja que hi assistien una part significativa dels estaments
eclesiàstics i de la noblesa. A més, també hi eren els síndics de les ciutats
i les viles convocades, amb la qual cosa es podien tractar alhora temes que
interessessin a diverses comunitats, llimar diferències entre elles o fins i
tot afegir-ne. També era una manera de poder establir contacte amb els alts
dignataris de la cort de Valladolid que acompanyaven el rei o el príncep,
segons qui fos el que presidís les Corts, i fins i tot per poder entrevistar-se
amb el monarca o el príncep.

# metadata.dc.relation.ispartof[].value
Estudis Històrics i Documents dels Arxius de Protocols, 2004, num.XXII, p. 57-76

# metadata.dc.rights[].value
(c) Estudis Històrics i Documents dels Arxius de Protocols, 2004

# metadata.dc.source[].value
Articles publicats en revistes (Història i Arqueologia)

# metadata.dc.title[].value
Els notaris dels braços i les seves activitats durant les Corts de mitjan segle XVI (1542-1564)